કાર્યક્રમની શરૂઆતમાં બાળકો સાથે પ્રાર્થના કરી પ્રસ્તાવક વક્તવ્ય બંસરી કલસરીયાએ આપ્યું હતું. ત્યારબાદ સ્પંદન ટ્રસ્ટના સભ્યોએ આ અત્યંત પ્યારા બાળકો સાથે સંતાકૂકડી તથા પકડદાવ એમ વિવિધ રમતો રમી હતી. એ બાળકો સાથે ડાન્સ અને ડ્રોઇંગ જેવી પ્રવૃતિઓ પણ કરી હતી. બાળકોને પણ આમ અચાનક નવા મિત્રો મળવાથી તેઓ અનહદ આનંદથી ઊછળી પડ્યા હતા. સ્પંદન ટ્રસ્ટના સભ્યો તેમના જિગરી દોસ્તોની જેમ તેમની સાથે હળીમળી ગયા હતા. ત્યારબાદ સ્પંદન ટ્રસ્ટના મેમ્બરો દ્વારા ચવાણુ, બિસ્કીટ તથા ચોકલેટનો નાસ્તો સૌ બાળકોને પીરસાયો હતો. કાર્યક્રમની સમાપ્તિએ સ્પંદન ટ્રસ્ટ સદસ્ય હેલી ભટ્ટે બાળકોને સ્વાસ્થ્ય તથા આરોગ્યલક્ષી બાબતો પર વક્તવ્ય આપ્યું હતું.